उधार लेकर घर चला रहे, फिर भी समय से पहले चंद्रयान 3 का लॉन्च पैड बनाकर दिया
Engineers Who Built Chandrayaan-3 Launch Pad Weren’t Paid Salaries for Over a Year: Report, चंद्रयान-3 के लॉन्च पैड बनाने वाले इंजीनियरों को 17 महीने से सैलरी नहीं मिली है।
रांची में हैवी इंजीनियरिंग कॉर्पोरेशन (HEC) के इंजीनियर्स को 17 महीने से सैलरी नहीं मिली है। यह जानकारी न्यूज एजेंसी IANS ने दी है। इस कंपनी में करीब 2,700 कर्मचारी और 450 अधिकारी काम करते हैं।
इस कंपनी ने चंद्रयान-3 के लॉन्च पैड बनाए हैं। इसका ऑर्डर कंपनी को ISRO ने दिया था।
HEC इंजीनियर्स अपना घर रिश्तेदारों से उधार पैसा लेकर चला रहे हैं। लेकिन फिर भी इन्होंने तय समय से पहले इसरो के लिए लॉन्च पैड बना दिए।
कंपनी वर्किंग कैपिटल से जूझ रही
रांची के धुर्वा में स्थित HEC भारी उद्योग मंत्रालय के अधीन है। इसकी पहचान मदर ऑफ ऑल इंडस्ट्रीज के रूप में रही है। पिछले दो-तीन साल से कंपनी पैसों की भारी कमी से जूझ रही है। इस कंपनी के
कर्मचारियों के वेतन से जुड़े मामले को लेकर मई 2023 में फ्रंटलाइन नाम की इंग्लिश वेबसाइट ने खबर चलाई थी।
इसमें बताया गया था कि कर्मचारी अपना घर चलाने के लिए प्रॉविडेंट फंड (PF) का पैसा इस्तेमाल कर रहे हैं। कई कर्मचारी रिश्तेदारों से उधार लेकर जीवन-यापन कर रहे हैं।
HEC के पास वर्क ऑर्डर की कमी नहीं है, लेकिन वर्किंग कैपिटल की कमी के चलते समय पर काम पूरा नहीं हो पा रहा है। इस वजह से कंपनी लगातार घाटे में डूबती जा रही है। कंपनी तनख्वाह भी नहीं दे पा रही है। HEC में पिछले ढाई सालों से स्थायी CMD तक की नियुक्ति नहीं हुई।
सरकार नहीं दे रही मदद
HEC ने भारी उद्योग मंत्रालय से एक हजार करोड़ रुपए के वर्किंग कैपिटल देने के लिए कई बार गुहार लगाई है, लेकिन मंत्रालय ने पहले ही साफ कर दिया था कि केंद्र सरकार मदद नहीं कर सकती। कंपनी प्रबंधन को खुद अपने पैरों पर खड़ा होना होगा.